OpenLLM-France/wikimedia huggingface dataset:
# Houmt Souk

Houmt Souk o Houmet Essouk (àrab: حُومَة السُوق, Ḥūmat as-Sūq) és una ciutat de Tunísia, capital de l'illa de Gerba, i de la delegació de Djerba Houmt Souk, a la governació de Médenine. Constitueix una circumscripció dins de la municipalitat de Djerba Houmt Souk. Compta amb 64.010 habitants (cens del 2004), dels quals més de dos terços viuen a la mateixa ciutat. La zona comercial rep la visita de molts turistes procedents d'Ajim, a on arriben amb vaixell, o de les platges del nord-est.

## Patrimoni

Té tres mesquites principals: Jemaâ El Ghorba o Mesquita dels Estrangers, de ritus malikita, Jemaâ El Trouk o Mesquita dels Turcs, del segle xviii, i la mesquita de Sidi Brahim El Jamni. Una zàwiya amb la tomba del sant Sidi Brahim El Jemni, del segle xvii, i la fortalesa de Bordj El Kebir o Borj Ghazi Mustapha, en són altres llocs destacats. El Museu d'arts i tradicions populars, a la zawiya dels savis Sidi Zitouni i Sidi Ameur, ofereix un panorama sobre l'illa.
Houmt Souk és un dels pocs llocs on es manté la subhasta tradicional del peix. Quan un lot de peix els interessa, els compradors fan la seva oferta amb un cop d'ull o un moviment.

## Administració

Actua de capital de la municipalitat o baladiyya de Djerba Houmt Souk, amb codi geogràfic 52 15 (ISO 3166-2:TN-12), de la qual constitueix unes de les quatre circumscripcions o dàïres, amb codi 52 15 11.
També actua de capital de la delegació o mutamadiyya de Djerba Houmt Souk, amb codi geogràfic 52 56.

## Agermanaments

Està agermanada amb Agde (França) i Itec (Grècia).

## Galeria

* Carrer d'Houmt Souk
* Plànol de Gerba amb la situació d'Houmt Souk
* Plànol d'Houmt Souk
* Carrer d'Houmt Souk
* Carrer d'Houmt Souk
* Passeig principal d'Houmt Souk

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 159-160. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 116-119. ISSN: 1737-7838 [Consulta: 18 agost 2021].
# Ighrem N'Ougdal

Ighrem N'Ougdal (en àrab إغرم نوڭدال, Iḡram Nūgdāl; en amazic ⵉⵖⵕⵎ ⵏ ⵓⴳⴷⴰⵍ) és una comuna rural de la província de Ouarzazate, a la regió de Drâa-Tafilalet, al Marroc. Segons el cens de 2014 tenia una població total de 14.804 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# I Can Has Cheezburger?

I Can Has Cheezburger? (ICHC) és un lloc web en format blog que presenta vídeos (generalment d'animals) i imatges macro. Fou fundat el 2007 per Eric Nakagawa (Cheezburger), de Hawaii, i la seva amiga Kari Unebasami (Tofuburger). Es convertí en un dels llocs web més populars de la seva categoria, amb un pic d'un milió i mig de visites al dia el maig del 2007. Ha tingut un paper important en la popularització de les imatges macro d'animals i el lolspeak.

## Referències

* ↑ Steel, S. «The cuteness surge» (en anglès). The Phoenix, 1 febrer 2008. [Consulta: 13 febrer 2008].
# La meva única emoció

La meva única emoció (títol original: The Only Thrill) és una pel·lícula estatunidenca dirigida per Peter Masterson, estrenada l'any 1997. Ha estat doblada al català.

## Argument

Reece McHenry (Sam Shepard) és propietari d'un magatzem de roba i Carol Fitzsimmons (Diane Keaton) hi treballa com a modista. El film segueix la història de la seva relació amorosa des dels anys 1960 fins avui interessant-se també en la vida del fill de Reece, Tom (Robert Patrick), i de la filla de Carol, Katherine (Diane Lane).

## Repartiment

* Diane Keaton: Carol Fitzsimmons
* Sam Shepard: Reece McHenry
* Diane Lane: Katherine Fitzsimmons
* Robert Patrick: Tom Ryan McHenry
* Tate Donovan: Eddie
* Stacey Travis: Lola Jennings
* Sharon Lawrence: Joleen Quillet
* Brad Leland: Louis Quillet
* Brandon Smith: Mike

## Crítica

* "A més d'un aquesta història d'amor amb un punt de malenconia existencial li pot recordar "Els ponts de Madison". Però el papà de Mary Stuart Masterson no és Clint Eastwood (...) Es fa avorrida"

## Referències

* ↑ «La meva única emoció». esadir.cat.
* ↑ «The Only Thrill». Allociné.
* ↑ Batlle Caminal, Jordi. «[ The Only Thrill]». Fotogramas.
# Txeremxanka (Sverdlovsk)

* Per a altres significats, vegeu «Txeremxanka».
Txeremxanka (en rus: Черемшанка) és un poble (un possiólok) de l'óblast de Sverdlovsk, a Rússia, segons el cens del 2010 no tenia cap habitant.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Txervone (Nijniohirski)

* Per a altres significats, vegeu «Txervone».
Txervone (en (ucraïnès): Червоне, en rus: Червоное, Txervónoie) és un poble de la República Autònoma de Crimea a Ucraïna, que el 2014 tenia 396 habitants. Pertany al districte de Nijniohirski. Fins al 1945 la vila es deia Nogailí-Akhmat.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Txernígovka (Krasnoiarsk)

* Per a altres significats, vegeu «Txernígovka».
Txernígovka (en rus: Черниговка) és un poble del krai de Krasnoiarsk, a Rússia, que el 2012 tenia vuit habitants. Pertany al districte de Karatuzski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Xihàbida

Els xihàbides o xihabites o Banu Xihab foren una dinastia feudal del Líban. Els amirs shihabites tenien al seu càrrec la recaptació del districtes muntanyosos al sandjak de Sidó-Beirut i més tard al sandkjak de Trípoli, funcions que van exercir entre 1590 i 1842.
La família ja governava localment la vall de Wadi al-Taym quan van arribar els otomans el 1516. Per aliances polítiques i matrimonials amb els drusos maànides (Banu Maan que governaven el Shuf, van aconseguir la recaptació (iltizam) als districtes muntanyosos del sandjak de Sidó-Beirut el 1590 i van exercir gairebé sense interrupció fins al 1697. Llavors es va extingir la línia maànida i els otomans van donar el seu iltizam als Banu Shahib, que eren els seus parents i lleials servidors, amb l'acord suposat de la gent del Shuf. Els shihabites van organitzar els territoris assignats en unitats fiscals locals (makalaat) i al front de cadascun van posar a la família principal de maixaykhs drusos o maronites. Els xihabites van donar un persistent suport als maronites i es van enfrontar als drusos; progressivament alguns shihabites es van convertir als cristianisme maronita (a partir del darrer decenni del segle xviii). Després es van aliar a Muhàmmad Alí Paixà d'Egipte i van col·laborar amb els egipcis durant l'ocupació de Síria (1832-1840). Abans de retornar els otomans, l'amir Bashir II es va rendir als britànics i se'n va anar a l'exili; el va succeir Baixir Xihab III que fou deposat pels otomans el 13 de gener de 1842.
La família va subsistir dividida en dues branques, una cristiana i una musulmana sunnita.
El maronita Fuad Shihab fou president de la república del Líban (1958-1964).

## Llista de governants

| Nom | Regne |
| Bashir I | 1697-1707 |
| Haydar | 1707-1732 |
| Mulhim | 1732-1754 |
| Mansur | 1754-1770 |
| Yusuf | 1770-1788 |
| Baixir II | 1788-1840 |
| Bashir III | 1840-1842 |

## Referències

* Els shihabites (anglès)
* Ivan Mannheim, Syria & Lebanon handbook, Footprint Travel Guides, 2001, ISBN 1900949903
# Pilar Bagüés Blasco

Pilar Bagüés Blasco (Vilanova i la Geltrú, 22 d'octubre de 1882 - Barcelona, 22 d'agost de 1975) fou una soprano vilanovina de començaments del segle xx.
El 1902, després de casar-se amb el músic Victorià Cartró i Olivella, es traslladà a viure a Barcelona, on passà a formar part de la Companyia Cómico-Lírica d'Opereta i Sarsuela Pepe Viñas. Amb els anys formà part de la Companyia Juárez, la de Bonifacio Pinedo o la de Ricardo Güell i va fer diverses gires per Espanya, Amèrica i les Filipines.
En fer-se gran i fallar-li la veu abandonà el cant, però no el món del teatre.

## Referències

* 1 2 Altadill, Miquel. Dones de Vilanova, 2011, p. 16-18 [Consulta: 24 març 2018].
* ↑ Puig Rovira, Francesc X. Diccionari biogràfic de Vilanova i la Geltrú. Dones i homes que han fet història. Vilanova i la Geltrú: El Cep i la Nansa editors., 2003, p. 37 [Consulta: 24 març 2018].
# I Clowns

I Clowns és una pel·lícula franco-italiana-alemanya dirigida per Federico Fellini i estrenada el 1971.

## Argument

Des de la seva precoç infantesa, Fellini és atret, fins i tot subjugat, pel circ. Intenta aquí una mena de viatge nostàlgic a la trobada dels antics clowns i dels seus records.

## Producció

El film va ser produït per la cadena italiana RAI amb un acord que es llançaria simultàniament al cinema. La RAI i el coproductor Leone Film van acordar la seva emissió el dia de Nadal de 1970, i l'estrena al cinema a Itàlia l'endemà, 26 de desembre.

## Repartiment

* Federico Fellini: ell mateix
* Anita Ekberg: ella mateixa
* Pierre Étaix: ell mateix
* Annie Fratellini: clown, ella mateixa
* Charlie Rivel: clown, ell mateix
* Alvaro Vitali: Alvaro
* Ricardo Billi, Tino Scotti, Fanfulla, Dante Maggio, Galliano Sbarra, Nino Terzo, Giacomo Furia, Carlo Rizzo, Gigi Reder: clowns

## Premis

* 1971. Premi David di Donatello: Millor producció
* 1971. Ruban d'argent: Danilo Donati, Millor vestuari

## Referències

* ↑ «I Clowns». The New York Times.
* ↑ Baxter, J.: Fellini, page 260. St. Martins Press, 1993.
* ↑ Baxter, J.: Fellini, page 270. St. Martins Press, 1993.
# Kozo Tashima

Kozo Tashima (Prefectura de Kumamoto, 21 de novembre de 1957) és un futbolista japonès que disputà set partits amb la selecció japonesa.

## Enllaços externs

* National Football Teams
* Japan National Football Team Database
# Lake Davis

Lake Davis és una concentració de població designada pel cens dels Estats Units a l'estat de Califòrnia. Segons el cens del 2000 tenia 23 habitants.

## Demografia

Segons el cens del 2000, Lake Davis tenia 23 habitants, 10 habitatges, i 9 famílies. La densitat de població era d'1,4 habitants/km².
Per edats la població es repartia de la següent manera: un 0% tenia menys de 18 anys, un 0% entre 18 i 24, un 30,4% entre 25 i 44, un 39,1% de 45 a 60 i un 30,4% 65 anys o més.
L'edat mediana era de 60 anys. Per cada 100 dones de 18 o més anys hi havia 155,6 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Lake Davis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Lake Davis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Lake Crystal

Lake Crystal és una població dels Estats Units a l'estat de Minnesota. Segons el cens del 2000 tenia 2.420 habitants.

## Demografia

Segons el cens del 2000, Lake Crystal tenia 2.420 habitants, 940 habitatges, i 652 famílies. La densitat de població era de 524,9 habitants per km².
Dels 940 habitatges en un 34,8% hi vivien nens de menys de 18 anys, en un 57,8% hi vivien parelles casades, en un 8,3% dones solteres, i en un 30,6% no eren unitats familiars. En el 26,4% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,4% tenia menys de 18 anys, un 7,9% entre 18 i 24, un 28,3% entre 25 i 44, un 18,9% de 45 a 60 i un 17,4% 65 anys o més.
L'edat mediana era de 35 anys. Per cada 100 dones de 18 o més anys hi havia 92,1 homes.
La renda mediana per habitatge era de 39.912 $ i la renda mediana per família de 47.143 $. Els homes tenien una renda mediana de 31.970 $ mentre que les dones 21.548 $. La renda per capita de la població era de 17.454 $. Entorn del 4,5% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Crystal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Lake Crystal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Lamon

Lamon (vènet Łamon) és un municipi italià, dins de la província de Belluno. L'any 2007 tenia 3.411 habitants. Limita amb els municipis d'Arsiè, Canal San Bovo (TN), Castello Tesino (TN), Cinte Tesino (TN), Fonzaso i Sovramonte.

## Administració

Llista d'alcaldes :
| Període | Identitat | Partit |
| 2004- | Vania Malacarne | Llista cívica |
# Lamond Murray

Lamond Maurice Murray (20 d'abril de 1973, a Pasadena, Califòrnia) és un jugador de bàsquet que actualment és agent lliure de l'NBA.
Murray va ser elegit en la setena posició del Draft de l'NBA del 1994 per Los Angeles Clippers, després d'una gran carrera en la Universitat de Califòrnia. A part dels Clippers i Nets, ha jugat també en els Cleveland Cavaliers i als Toronto Raptors.
És cosí de l'exjugador de l'NBA Tracy Murray.

## Referències

* ↑ «Murray signs on for second stint with Clippers» (en anglès), 10-10-2006. [Consulta: 17 novembre 2018].
# Kurt Jara

Kurt Jara (Innsbruck, 14 d'octubre de 1950) és un futbolista austríac retirat de la dècada de 1970.
Debutà amb la selecció d'Àustria el juliol de 1971 en un amistós a São Paulo enfront del Brasil. Participà en els Mundials de 1978 i 1982. En total defensà la selecció en 59 partits i marcà 15 gols. El seu darrer partit fou l'abril de 1985 davant Hongria.
Pel que fa a clubs, començà la seva trajectòria esportiva al club de la seva ciutat, el FC Wacker Innsbruck. L'any 1973 fitxà pel València CF on romangué dues temporades. A continuació jugà a Alemanya, a MSV Duisburg i Schalke 04, i es retirà al Grasshopper suís. Precisament en aquest club s'inicià com a entrenador, entrenant més tard a Alemanya, Suïssa, Grècia o Xipre. Alguns dels clubs on entrenà foren AO Xanthi, APOEL Nicòsia, Hamburger SV, 1. FC Kaiserslautern o Red Bull Salzburg.

## Palmarès

* Lliga austríaca de futbol (3):
** 1971, 1972, 1973
* Copa austríaca de futbol (2):
** 1970, 1973
* Lliga suïssa de futbol (3):
** 1982, 1983, 1984
* Copa suïssa de futbol (1):
** 1983

## Referències

* ↑ Appearances for Austrian National Team - RSSSF

## Enllaços externs

* Perfil a National Football Teams
# Kurt Jooss

Kurt Jooss (Wasseralfingen, Alemanya, 12 de gener de 1901 - Heilbronn, Alemanya, 22 de maig de 1979) fou un ballarí expressionista i coreògraf alemany, creador i desenvolupador del concepte de la Dansa-Teatre (TanzTheater), fent servir tècniques de ballet clàssic i de dansa expressiva (Ausdruckstanz). Fou mestre d'Ann Hutchinson Guest, Erika Hanka, Pina Bausch, Jean Cébron i, director de companyies de dansa reconegudes mundialment.
Es considera un dels fundadors de la dansa moderna alemanya, justament amb Mary Wigman, Albrecht Knust i Rudolf von Laban, d'estil expressionista, o dansa expressiva. La va desenvolupar i va ser pioner en dansa-teatre, gènere que va popularitzar sobretot els seus alumnes Hans Züllig, Erns Uthoff i Pina Bausch.

## Referències

* ↑ Edita SARPE, Gran Enciclopedia de la Música Clásica, v. 2, pàg. 602. (ISBN 84-7291-255-8)
* ↑ Edita SARPE, Gran Enciclopedia de la Música Clásica, vol. II, pàg. 570. (ISBN 84-7291-255-8)
* ↑ Edita SARPE, Gran Enciclopedia de la Música Clásica, vol. I, pàg. 245. (ISBN 84-7291-226-4)
* ↑ SARPE, Gran Enciclopèdia de la Música Clàsica, vol. IV, pàg. 1600. (ISBN 84-7291-226-4
* ↑ Edita SARPE, Gran Enciclopèdia de la Música Clàsica, vol. IV, pàg. 1494 (ISBN 84-7291-226-4)
* ↑ Pensar i interpretar l'oci, Edicions Universitat Barcelona, 2012, ISBN 9788447536313 (català)
* ↑ Víctor Molina i John London: El desig teatral d'Europa, editat per Punctum, 2013. ISBN 9788494198724 (català)
# LMF

LMF té els següents significats:
* Liga Mayor de Futbol, competició màxima de futbol d'El Salvador
* Liga Metropolitana de Football, nom antic del Campionat carioca de futbol de l'estat de Rio de Janeiro, al Brasil
* Liga Mendocina de Fútbol, campionat regional de futbol de la província de Mendoza, a l'Argentina
* Love Music Festival, festival de música dance i rap celebrat anualment a Magdeburg (Alemanya)
* Las Manos de Filippi, grup de rock de l'Argentina
* Lazy Mutha Fucka, grup de música hip-hop de Hong Kong
* Lexical Markup Framework, estàndard de l'Organització Internacional per a l'Estandardització per al processament de llenguatge natural
# Les Sureres

Les Sureres és una entitat de població del municipi de Mataró a la comarca del Maresme, a la part alta del Veïnat de Cirera i a l’ est del Parc Forestal, en un entorn amb moltes alzines sureres. La Urbanització les Sureres, també coneguda com Santa Maria de Cirera o la del Mas Serra, es construí a partir del 1962. A l'entrada de la urbanització hi ha l'ermita de Santa Maria de Cirera.

## Referències

* ↑ Salicrú, Ramón. «Sureres, Les». Mataró: Noms de llocs. Base de dades. Museu Arxiu de Santa Maria de Mataró, 2020. [Consulta: 18 març 2021].
* ↑ Salicrú, Ramón. «Maria, Ermita de Santa». Mataró: Noms de llocs. Base de dades. Museu Arxiu de Santa Maria de Mataró, 2020. [Consulta: 18 març 2021].
# Les Sorres X

Les Sorres X fou una embarcació medieval dedicada al comerç de cabotatge per la costa catalana. Datada de la segona meitat del segle xiv, les seves restes foren trobades a Castelldefels el setembre de 1990 durant les obres de construcció del Canal Olímpic, amb motiu de la celebració dels Jocs Olímpics de Barcelona 1992. L'excavació arqueològica de l'embarcació fou duta a terme pel Centre d'Arqueologia Subaquàtica de Catalunya (CASC) entre els mesos de novembre i desembre de 1990. Posteriorment, també se n'encarregà de la seva restauració i conservació.
En el moment del seu naufragi, en els aiguamolls del delta del Llobregat, portava un carregament de peix tallat envasat en gerres i possiblement feia les rutes comercials que uniren Barcelona amb els ports catalans, valencians i occitans. Segons les anàlisis, l'embarcació havia estat un llaüt sense coberta i amb un arbre a vela llatina, amb unes dimensions de 9,5 o 10 m de llargada, 6,20 m de llargada de quilla, una oberta de 1,9 m, pla d'1,20 m i 0,8 m de puntal. El seu tonatge deuria oscil·lar entre 4 i 4,5 tones.
El novembre de 2006, el Museu Marítim de Barcelona i el Museu d'Arqueologia de Catalunya van signar un conveni per la qual el segon, com a propietari de les restes del vaixell, les cedia en règim de comodat al Consorci de les Drassanes Reials i Museu Marítim de Barcelona, per a la seva reconstrucció, conservació i musealització. Considerada com una de les escasses barques medievals destinades al transport de mercaderies que es conserva a la Mediterrània, l'any 2019 l'embarcació va ser presentada en una exposició al Museu Marítim de Barcelona, després de finalitzar les tasques de restauració.

## Referències

* 1 2 Pujol i Hamelink, Marcel. «La construcción naval catalana en la Baja Edad Media : las aportaciones de la arqueología naval Culip VI y Les Sorres X». A: Mediterraneum : l'esplendor de la Mediterrània medieval S. XIII-XV. Barcelona: IEMed, Lunwerg Editores, 2004, p. 562-571. ISBN 849785084X.
* 1 2 Marcet i Barbé, Roger «La Musealització de les restes de l'embarcació del segle xiv «Sorres X» de Castelldefels». Drassana: revista del Museu Marítim, Núm. 15, 2007, pàg. 132-135 [Consulta: 8 octubre 2019].
* ↑ Pujol i Hamelink, Marcel. «Estudi descriptiu i anàlisi del buc». A: Raurich, Xavierd (ed.). Les Sorres X, un vaixell medieval al Canal Olímpic de Rem : Castelldefels, Baix Llobregat. Barcelona: Generalitat de Catalunya, Departament de Cultura, 1992, p. 29-48.
* ↑ «La barca medieval trobada a Castelldefels el 1990 s'està reconstruint a la vista del públic». El Castell Digital. Ajuntament de Castelldefels, 16-05-2018. Arxivat de l'original el 8 d’octubre 2019. [Consulta: 10 octubre 2019].
* ↑ «Les Sorres X». Museu Marítim de Barcelona. [Consulta: 8 octubre 2019].

## Bibliografia

* Raurich, Xim; Nieto, Xavier. Les Sorres X, un vaixell medieval al Canal Olímpic de Rem : Castelldefels, Baix Llobregat. Barcelona: Generalitat de Catalunya, Departament de Cultura, 1992.

## Enllaços externs

* Les Sorres X - Museu d'Arqueologia de Catalunya Arxivat 2019-10-11 a Wayback Machine.
* El Museu Marítim restaura l'embarcació Sorres X a la vista
# Lagoa dos Patos

La Lagoa dos Patos és la segona llacuna més extensa d'Amèrica Llatina, i la més gran del Brasil. És a l'estat de Rio Grande do Sul. Fa 280 quilòmetres de llargada, amb una amplada màxima de 70 km i una àrea de 9.850 km². Paral·lela a la costa, està separada de l'oceà Atlàntic per un banc de sorra d'uns 8 km d'ample. El canal navegable São Gonçalo comunica la Lagoa dos Patos amb la Llacuna Merín, al sud.

## Enllaços externs

* «Lagoa dos Patos». Gran Enciclopèdia Catalana. Barcelona: Grup Enciclopèdia Catalana.
# Leonel Álvarez

Leonel de Jesús Álvarez Zuleta (Remedios, 30 de juliol de 1965) és un exfutbolista colombià que jugava com a centrecampista defensiu.
Va jugar 101 cops amb la selecció nacional de Colòmbia entre 1985 i 1995, essent el segon jugador amb més partits disputats (a data de 2008). Disputà les Copes de Món de 1990 i 1994, i les Copes Amèrica dels anys 1987, 1989, 1991, 1993 i 1995.
Pel que fa a clubs, destacà a Colómbia a Independiente Medellín, Atlético Nacional amb qui fou campió de la Copa Libertadores el 1989 i a América de Cali amb qui guanyà la lliga colombiana els anys 1990 i 1995. També jugà a Mèxic al Veracruz, a Espanya al Reial Valladolid i als Estats Units al Dallas Burn.

## Referències

* ↑ rsssf: Colombia record international footballers

## Enllaços externs

* Carrera
* RSSSF